Arturo Vidal

Arturo Erasmo Vidal Pardo (sündinud 22. mail 1987 Santiagos) on Tšiili jalgpallur, poolkaitsja. Alates 2023. aasta juulist mängib ta Brasiilia kõrgliigaklubis Athletico Paranaense. 2016. aastal valiti ta Tšiili aasta jalgpalluriks. Klubikarjääri alustas Vidal Tšiili pealinna klubis Colo-Colo, 2007. aastal aga kolis Saksamaa Bundesliga klubisse Leverkuseni Bayer. Bundesliga hooajal 2010–11 valiti ta hooaja sümboolsesse koosseisu. 2011. aastast mängis ta Itaalia klubis Torino Juventus ning tuli neljal korral Serie A meistriks. Hooajal 2012–13 valiti ta Juventuse hooaja parimaks mängijaks ning hooaegadel 2012–13 ja 2013–14 Serie A hooaja sümboolsesse koosseisu. 2015. aastast mängis ta Saksamaa Bundesliga klubis Müncheni Bayern, kellega tuli kolmel korral Saksamaa meistriks ning korra karikavõitjaks ja superkarikavõitjaks. 2018. aasta augustis sõlmis ta kolme aasta pikkuse lepingu Barcelonaga. 2020. aasta septembris liitus ta Milano Internazionalega. Hooajal 2020/21 tuli ta klubiga Itaalia meistriks. 2022. aasta juulis sõlmis ta 18 kuu pikkuse lepingu Brasiilia kõrgliigaklubiga Flamengo. Tema lepingu lõpetati osapoolte kokkuleppel 13. juulil 2023. Päev hiljem sõlmis ta kuni aasta lõpuni kehtiva lepingu Athletico Paranaensega. Vidal esindas Tšiilit alla 20-aastaste koondises 2007. aasta Lõuna-Ameerika juunioride meistrivõistlustel, kus ta oli kuue väravaga turniiri teine väravakütt. Ta viis meeskonna juunioride maailmameistrivõistlustele. Ta lõi neil võistlusel kaks väravat ja Tšiili võitis turniiril pronksmedali. Debüüdi Tšiili rahvuskoondises tegi ta 2007. aastal sõprusmängus Venezuelaga. Esimese värava lõi ta rahvuskoondises 5. septembril 2009 MM-i valikmängus Venezuela vastu. 2011. aasta Copa América esimeses alagrupimängus 4. juulil lõi ta värava Mehhikole. Tšiili jõudis veerandfinaali, kus kaotati Venezueale ja langeti välja. 2015. aasta Copa América esimeses alagrupimängus 11. juunil lõi ta penaltist värava Ecuadorile. 15. juunil toiminud teises alagrupimängus Mehhikoga lõi ta kaks väravat, sealhulgas ühe penaltist. Tšiili jõudis lõpuks finaali, kus penaltiseerias alistati Argentina ja tuldi esimest korda Copa América võitjaks. Ta valiti ka turniiri sümboolsesse koosseisu. 2016. aasta Copa América Centenario teises alagrupimängus 10. juunil lõi ta kaks väravat Boliiviale, sealhulgas ühe penaltist. Finaalis kohtuti Argentinaga, keda taas penaltiseerias võideti; Vidal eksis penaltiseerias ainsa Tšiili mängijana. Ta valiti taas ka turniiri sümboolsesse koosseisu. 2017. aasta FIFA konföderatsioonide karika esimeses alagrupimängus 18. juunil lõi ta värava Kamerunile. 2019. aasta Copa Américal valiti ta turniiri sümboolsesse koosseisu. Ta on esindanud Tšiilit koondises veel 2010. ja 2014. aasta maailmameistrivõistlustel. Colo-Colo Torneo Apertura: 2006, 2007 Torneo Clausura: 2006 Juventus Serie A: 2011–12, 2012–13, 2013–14, 2014–15 Supercoppa Italiana: 2012, 2013 Coppa Italia: 2014–15 Müncheni Bayern Bundesliga: 2015–16, 2016–17, 2017–18 DFB-Pokal: 2015–16 DFL-Supercup: 2016, 2017 Barcelona La Liga: 2018–19 Supercopa de España: 2018 Milano Internazionale Serie A: 2020–21 Coppa Italia: 2021–22 Supercoppa Italiana: 2021 Flamengo Copa do Brasil: 2022 Copa Libertadores: 2022 "Bayerni poolkaitsja siirdub Barcelonasse". sport.err.ee. 4.8.2018. Vaadatud 14.8.2018 "Arturo Vidal joins Brazil's Flamengo on a free transfer". usatoday.com. 14. juuli 2022. Vaadatud 14. juulil 2022. "Arturo Vidal é o mais novo reforço do Flamengo". Flamengo.com.br (portugali). 14. juuli 2022. Vaadatud 14. juulil 2022. "Flamengo rescinde contrato de Arturo Vidal, quien ficharía con Athletico Paranaense". Associated Press. "Oficial: Athletico Paranaense confirmó el fichaje de Arturo Vidal". ESPN Deportes. "Vidal and Vargas lead hosts Chile to opening Copa América victory". The Guardian. 12.6.2015. Vaadatud 20.6.2017 "Chile 3-3 Mexico". BBC. 15.6.2015. Vaadatud 20.6.2017 "Copa América 2015 - Team of the tournament". 5.7.2015. Vaadatud 20.6.2017 "Chile beat Argentina on penalties to win Copa América – as it happened". The Guardian. 27.6.2017. Vaadatud 20.6.2017 "TSG announces Copa America Centenario Awards". concacaf.com. 27.6.2017. Vaadatud 20.6.2017 "Tšiili alistas kahe hilise värava toel Kameruni". ERR Sport. 18.6.2017. Vaadatud 20.6.2017  Arturo Vidal – pildid, videod ja helifailid Wikimedia Commonsis